ت‌رت1ین یئنی دیزی‌سی پایتاخت عبدالحمید، 24 فوریه جمعه گونون‌دن اعتباراً اکراندا اولاجاق.
عثمانلی امپراتورلوغونون وار اولما مباریزه‌سی‌نین تاریخه دامغاسینی ووردوغو و 1876.جی ایلده چیخدیغی تاختدا 33 ایل قالا‌راق، بو چتین سوره‌جی 'اولو خاقان' عنوانییلا اداره ائدن سلطان عبدالحمید خانین حیاتی‌نین قلمه آلیندیغی "پایتاخت عبدالحمید" دیزی‌سی، ت‌رت1 اکران‌لاریندا باشلاییر .
چئکیم‌لرینه قوجاائلی‌ده باشلانان سریالین، یؤنه‌تمنی سردار آکاردیر. سلطان عبدالحمید خان کاراکترینی ایسه بولنت اینال اویناییر.
تاریخین ان ماراق ائدیلن دؤورو ایله پایتاخت عبدالحمید اکران‌لارا داشینا‌جاق.
پایتاخت عبدالحمید؛ عثمانلی امپراتورلوغونون تاریخین ان چوخ ماراق ائدیلن، ان چوخ دارتیشیلان و دونیانین گؤزونو عثمانلی تورپاق‌لارینا تیکدیگی دؤورده تاختا چیخا‌راق، 33 ایل گوجو و ذکاسییلا امپراتورلوغو وار گوجو ایله آیاقدا توتان سلطان عبدالحمید خانین سون 13 ایللیک پادشاه‌لیق دؤورونو، ت‌رت اکران‌لارینا داشیییر.
"پایتاخت - عبدالحمید"، 2.عبدالحمید خانین بو سون 13 ایللیک دؤورونده میدانا گلن حادثه‌لر چرچیوه‌سینده، باتی دؤولت‌لری "یئنی عصری" اؤزلری اوچون دیزاین ائتمه‌یی آرزولارکن، قارشی‌لارینا تیکیلن اورک‌لی آدامین حکایه‌سینی آنلاداجاق.
سریالین آنا قونوسو: مباریزه!
1896.جی ایلده، سلطان عبدالحمیدین پادیشاه‌لیغی‌نین 20.‌جی ایلیندن اعتباراً دؤوره دامغاسینی ووران اؤنم‌لی حادثه‌لری اکرانا داشییا‌جاق اولان "پایتاخت - عبدالحمید" سریالیندا، اوزون مدت سونرا عثمانلی‌نین ظفری ایله نتیجه‌لنن بیر ساواش: "یونان حربینه" یئر وئریله‌جک.
1.جی صهیونیست کنگره ایله سلطان‌دان ایستنیلن فلسطین تورپاق‌لاری، پادشاهین سونونا قدر وئرمه‌دیگی و ماسا‌دان دوشمنین اوغورسوزلوقلا قالخدیغی بیر دؤور اولا‌راق اکرانا گله‌جک.
یئنه سلطانین باشاری‌لی اولدوغو بیر اؤنم‌لی پروژه، حجاز دمیریولو ایشلری و داهاسی پایتاخت عبدالحمید سریالیندا یئر آلاجاق باشقا اؤنم‌لی تاریخی حادثه‌لر آراسیندا.
سلطان عبدالحمید خان ایله بیرلیکده اؤلکه‌نین مباریزه‌سینه شاهیدلیک ائده‌رک، گونوموزه داشینان گوج‌لو بیر میلتین اؤولادلارینا و گله‌جک تاریخیمیزه آرماغان اؤزللیگینده سونولمایی وعد ائدن دیزی، 'مباریزه!' آنا قونوسونداکی مئساژلا تاماشاچییا تقدیم ائدیله‌جک.
باش رول‌لاریندا؛ بولنت اینال، اؤزلم جونک‌ار، سئلن اؤزتورک، آکین آکین‌اؤزو، ائزگی ایوب‌اوغلو، حاکان بویاو، سایقین سویسال، اومود قوردون یئر آلدیغی سریالین اللییه یاخین آنا کادر اویونچو اولماق اوزره فیگوران‌لارلا بیرلیکده 400 ایله 500 نفرلیک بؤلوم اویونچوسو رول آلا‌جاق.
